Takin' Back My Love

Takin 'Back My Love (בעברית: לוקח\ת בחזרה את האהבה שלי) הוא סינגל של הזמר-יוצר הספרדי אנריקה איגלסיאס, בו משתתפת הזמרת-יוצרת האמריקאית סיארה. זהו הסינגל השני מתוך אלבום הלהיטים השני שלו בשפה האנגלית, Greatest Hits. את השיר הפיק רד וואן, שכתב אותו לצד איגלסיאס ופרנקי סטורם. הגרסה המקורית של השיר כוללת בתוכה את זמרת ה-R&B העכשווי סיארה והיא הופצה כגרסה הראשית בכמעט כל רחבי העולם. בגרמניה, הולנד, שווייץ, אוסטריה, פולין ובאזורים אחרים במרכז אירופה, הופצה גרסה אחרת של השיר ללא סיארה, בה משתתפת הזמרת-יוצרת שרה קונור. בנוסף לשתי הגרסאות ההן, הוקלטה גרסה נוספת שהופצה בצרפת בלבד בשם "Takin' Back My Love (Sans l'ombre d'un remord)" ובה מתאחרת הזמרת הצרפתייה טיסם. איגלסיאס ביצע לראשונה את השיר בתוכנית הטלוויזיה הצרפתייה "Star Academy" ביחד עם אחד המתמודדים; גוטייה. ההופעה זכתה להצלחה רבה ולתגובות מטעם הקהל ומבקרי המוזיקה, כאחד. בעקבות אותה ההופעה, הגיע השיר למקום השלישי במצעד השירים של צרפת ובהמשך עלה למקום השני. איגלסיאס וסיארה ביצעו את השיר יחדיו במהלך המחצית של פרו בול, שהתקיים בשנת 2009 בהוואי. זאת, על מנת לעזור בקידום של השיר. לאחר מכן, נאלצה סיארה להפסיק לעזור בקידום השיר היות שהיו לה התחייבויות לאולפן ההקלטות שלה ובמקומה הזמרת האוסטרלית גבריאלה צ'ילמי עזרה בקידום האירופאי שלו. איגלסיאס וצ'ילמי ביצעו את השיר במהלך תוכנית הטלוויזיה ההולנדית "Life & Cooking" ובמהלך תוכניות טלוויזיה נוספות כדוגמת "The Paul O'Grady Show" ו-"The Alan Titchmarsh Show". את השיר ביצעו במהלך טקס פרסי מטאור שהתקיים באירלנד. איגלסיאס ביצע את השיר ביחד עם שרה קונור במהלך תוכנית הטלוויזיה הגרמנייה "Nur die Liebe zählt". ההופעה נועדה לעזור לקדם את השיר במדינה. סיארה ביצעה את השיר לבדה בלונדון, במהלך ההופעות האירופאיות שקיימה במסגרת סיבוב ההופעות "The Circus Starring Britney Spears" של הזמרת-יוצרת האמריקאית בריטני ספירס. בשנת 2009, ביצעו איגלסיאס וסיארה את השיר במהלך FM Summertime Ball השנתי שהתקיים בלונדון. ב-Digital Spy נאמר כי "Takin' Back My Love" מציג את איגלסיאס וסיארה כשהם באמצע ריב ועל סף פרידה האחד מהשנייה. עוד נאמר שם כי "הוא [איגלסיאס] מיילל בתשוקה אופיינית בכל הנוגע לפרידה. למרות זאת, סיארה לא נראית כאילו זה אכפת לה, היות שהיא אומרת לו שהיא עצמה אהבה אותו". כמו כן, תואר השיר כשיר "עם פעימת יורופופ ופזמון דרמטי, שמצליח להידמות לאגרוף שמעניק חוויה רגשית כזו אחרת למי שמאזין לשיר". מגזין הבילבורד הפנה כלפי השיר ביקורת חיובית וטען כי: "בזכות קהל המעריצים הענק והעולמי של השניים, דואט הדאנס של אנריקה איגלסיאס וסיארה "Takin' Back My Love", כבר הפך ללהיט באירופה, צרפת וגרמניה. רד וואן, הידוע בעיקר בזכות כך שעבד עם קאט דלונה על הלהיט "Whine Up" וליידי גאגא, מוסיף רבות להפקה של השיר. כוכבת הפופ שרה קונור הקליטה גרסה עם איגלסיאס שהייתה פופולרית באירופה, אבל זו עם סיארה נשמעת טוב יותר, היות שהקולות שלהם יחד נשמעים חושניים וקלילים. הקול של איגלסיאס בשילוב הנשיפות והאנחות של סיארה גורמים לשיר להיות קצבי ואפשר לראות את זה מתבטא בהצלחה שלו במצעד שירי הדאנס קלאב". הווידאו קליפ של השיר צולם בלוס אנג'לס ב-13 בינואר 2009 ובוים על ידי במאי הווידאו קליפים הנורווגי ריי קיי, שידוע בזכות בימוי הקליפ של "Us Against the World" של הזמרת כריסטינה מילאן. הקליפ הופץ בפברואר 2009. כל הקליפ צולם על גבי מסך כחול על מנת ליצור אווירה קודרת, אפלה ומונוטונית שתייצג את הרגשות הסוערים שהשיר מדבר עליהם. הקליפ מתחיל בכך שניתן לראות את איגלסיאס וסיארה מתווכחים ובין רגע הוויכוח הופך למעין קטטה בה דוחפים השניים אח את השני אל מחוץ לבית. מיד לאחר מכן, מתחיל איגלסיאס לשיר את הבית שלו. בסמוך לכך, ניתן לראות את סיארה נצמדת לקיר ואת איגלסיאס כשהוא מתחיל לזרוק חפצים לכל עבר. הקטע הבא מתמקד בסיארה, שמתהלכת באחד האחרים כשהיא כועסת, ככל הנראה על איגלסיאס. בזמן שהיא שרה את הבית שלה, היא מרימה ז'קט עליו כתוב "From C, with Love" ("מסיארה, באהבה") ומשליכה אותו לבריכה. מיד לאחר מכן, השניים מתחילים להשמיד כל חלקה בבית; איגלסיאס זורק כלי זכוכית וכוסות מהמקרר על הרצפה, בעוד שסיארה שורפת ספרי שירים ושופכת צבע על המכונית שלו. לאחר מכן, השניים נפגשים בקצרה בחדר האוכל של הבית, שם ברור שעדיין יש להם רגשות האחד כלפי השנייה. הם מתנשקים, מבצעים צעדי ריקוד מיניים וממשיכים להשליך חפצים. בסוף הקליפ, השניים מוצגים כשכל הבית מסביבם הרוס, המנורות נכבות ונדלקות ועשן אופף את המקום. איגלסיאס תופס אז את סיארה והוא מסתיים כשניתן לראותם מתנשקים ומחייכים, כאילו דבר לא קרה. וידאו קליפ לגרסה בה מתאחרת שרה קונור הופץ במרץ 2009 והוא מכיל בתוכו קטעים מהקליפ עם סיארה וקטעים חדשים בהם מופיעה קונור. הקליפ עם קונור מציג את אותו הסיפור (כולל בתוכו גם את סיארה) אך במקום הסצנות בהן סיארה נצמדת לקיר, מוצגת קונור כשהיא בסלון הבית ושרה את הבתים שלה. הקליפ עם קונור פורש בצורה כזו שקונור היא כביכול הרגשות של סיארה, היות שאיגלסיאס מתוודה בפניה על המעשים שעשה והיא בתגובה מגיבה בזעם ובעצבים. "Takin 'Back My Love" הפך ללהיט בינלאומי תוך שהגיע למקום השלישי במצעד הסינגלים הצרפתי ב-17 בינואר 2009, עם 3,137 עותקים שנמכרו. בהמשך, הצליח להגיע למקום השני אך לא הצליח לכבוש את פסגת המצעד. השיר הגיע למקום ה-14 במצעד אירופה הוט 100 ולאחר מכן הצליח להגיע למקום השלישי, שם נשאר במשך כמה שבועות. בישראל, הפך השיר ללהיט כאשר כבש את פסגת המצעד של מדיה פורסט. במצעד סוף השנה של שנת 2009, דורג השיר במקום ה-23, תוך שהפך לאחד מהשירים המצליחים ביותר של איגלסיאס וסיארה במדינה. בממלכה המאוחדת השיר התברג לראשונה במקום ה-88. בשיאו הגיע למקום ה-12. באירלנד השיר הצליח להגיע למקום השביעי. השיר קיבל את מעמד הזהב ברוסיה, על 100,000 עותקים שנמכרו. ב-27 בדצמבר 2009, איגוד תעשיית ההקלטות הבריטי העניק לשיר את תואר הכסף, על מכירות של למעלה מ-200,000 עותקים במדינה. כבר באותו היום, העניק איגוד תעשיית ההקלטות הדני את תואר הזהב לשיר, על מכירות של למעלה מ-7,5000 עותקים במדינה, דבר אשר הופך אותו לאחד מהשירים הנמכרים ביותר של השניים במדינה. במצעדים השנתיים זכה השיר להצלחה רבה, כאשר דורג במקום החמישי בצרפת, במקום ה-13 באירופה, במקום ה-15 ברוסיה, ובמקום ה-17 בהונגריה. סרטון השיר "Takin' Back My Love" באתר יוטיוב Enrique Iglesias : News, web.archive.org, ‏2008-10-14 "Archived copy". אורכב מ-המקור ב-7 במרץ 2009. נבדק ב-2009-03-23. {{cite web}}: (עזרה); (עזרה) Ciara & Enrique Iglesia Pro Bowl Hawaii 2009 Lose Control/Takin Back My Love - Ciara (Live Britney Spears "The Circus" Tour 2009, London) David Balls, Enrique Iglesias ft. Ciara: 'Takin' Back My Love', Digital Spy, ‏2009-03-18 (באנגלית) Nielsen Business Media Inc, Billboard, Nielsen Business Media, Inc., 2009-04-25. (באנגלית) Christina Milian: Us Against the World, נבדק ב-2020-07-25 Ciara Shares 'Love' with Enrique in New Video, Rap-Up (באנגלית) Rap-Up. Accessed 13 January 2009. lescharts.com - Enrique Iglesias feat. Ciara - Takin' Back My Love, lescharts.com Billboard closing London office | Complete Music Update ארכיון האלבומים, באתר get.google.com ארכיון האלבומים, באתר get.google.com niv the tool, המצעד השבועי של מדיה פורסט, באתר mediaforest-group מצעד סוף השנה - 2009 Official Singles Chart Top 100 | Official Charts Company, www.officialcharts.com (באנגלית) irishcharts.com - Discography Enrique Iglesias, irish-charts.com «2M» - Россия Top 25 >> 26-2010, web.archive.org, ‏2011-07-24 Home | IFPI, www.ifpi.dk SNEP European Hot 100 Singles - Year-End, Billboard tophit.ru: Airplay Detection TOPHIT 200 YEARLY, web.archive.org, ‏2010-03-28 MAHASZ, www.mahasz.hu «2M» - Россия Top 25 >> 26-2010, web.archive.org, ‏2011-07-24 Home | IFPI, www.ifpi.dk «2M» - Россия Top 25 >> 26-2010, web.archive.org, ‏2011-07-24